
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση τιμολογίου αμοιβής φορτ/των Ξηράς 

Βόλου. 1 

Διοργάνωση προσωρινού πειράμτος δειγματοληψίας 
και δοκιμής σπόρων προς σπορά ποικιλιών σκλη¬ 
ρού σιταριού σε εκτέλεση της απόφασης 

98/320/ΕΚ της Επιτροπής. 2 

Έγκριση του Οργανισμού Εσωτερικής Υπηρεσίας 

Αθλητικού Οργανισμού Αλεξανδρούπολης. 3 

Έγκριση Οργανισμού Εσωτερικής Υπηρεσίας του Δη¬ 

θίας. 4 


ΑΠΟΦΑΣΕΙΣ 


Αριθ. Φ4α/15246 (1) 

Τροποποίηση τιμολογίου αμοιβής φορτ/των Ξηράς Βό¬ 
λου. 


ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 39 του Ν. 3239/1955 και του 
άρθρου 3 του Ν.Δ. 1254/1949. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 (Α' 
163), 95/1993 (Α'40) και 372/1995 (Α'201). 

3. Την 9/13.3.2003 πρόταση της Ε.Ρ.Φ.Ξ. Βόλου, που 
διατυπώθηκε στο 9/13.3.2003 πρακτικό συνεδρίασης της. 

4. Ότι, από τις διατάξεις αυτής της απόφασης, δεν προ- 

καλείται δαπάνη σε βάρος του Κρατικού Προϋπολογι¬ 

σμού, αποφασίζουμε: 

II. Αποδεχόμαστε, την 9/13.3.2003 πρόταση της Επιτρο¬ 

πής Ρύθμισης Φορτ/σεων Ξηράς (Ε.Ρ.Φ.Ξ) Βόλου και 

εγκρίνουμε την τροποποίηση των κατηγοριών φορτίων 

«19 * 1 2 3 4 * * * * * * 11 ΚΛΑΣΗ: ΣΤΥΛΟΙ ΤΗΛΕΓΡΑΦΙΚΟΙ - Δ.Ε.Η.» και «ΦΟΡ¬ 

ΤΙΑ ΕΙΔΙΚΗΣ ΣΗΜΑΣΙΑΣ» του ισχύοντος βασικού τιμολο¬ 


γίου αμοιβής φορτοεκφορτώσεων =ηράς Βόλου, το 
οποίο διαμορφώνεται ως εξής: 


19" ΚΛΑΣΗ: ΣΤΥΛΟΙ ΤΗΛΕΓΡΑΦΙΚΟΙ-ΔΕΗ: ΤΙΜΗ ΜΟΝΑΔΑ 


Στύλοι τηλεγραφικοί 

Στύλοι ΔΕΗ αδιακρίτως μεγέθους 

Τσιμεντένιοι με στοιβασία καί αποστοιβασία 2.24 Ευρώ Τόνος 

Ξύλινοι εμποτισμένοι με στοιβασία και 
αποστοιβασία 2,24 Ευρώ Τόνος 

Ξύλινοι ανεμπότιστοι με στοιβασία και 

αποστοιβασία 2,24 Ευρώ Τόνος 

Για τη μεταφορά στύλων από το χώρο φόρτωσης 
στο χώρο διαλογής ή στο χώρο στοιβασίας 
προσαύξηση επί β.τ. 85%. 

Γ ια τη μεταφορά στύλων από το χώρο διαλογής στο 
χώρο στοιβασίας προσαύξηση επί β.τ. 135%. 

Γ ια τη διαλογή στύλων β’ κατηγορίας προσαύξηση 
επί β.τ. 20%. 

Για την τοποθέτηση στύλων, ανεξαρτήτως ύψους, 
ουδεμία προσαύξηση επιβάλλεται επί του βασικού 
τιμολογίου. 

Γ ια τη φόρτωση ή εκφόρτωση στύλων επί παντός 
μεταφορικού μέσου: 

Μέχρι ωφέλιμου φορτίου 4 τόνων προσαύξηση 
επί β.τ. 30%. 

Μέχρι ωφέλιμου φορτίου 8 τόνων προσαύξηση 
επί β.τ. 35%. 

Από 8 τόνους καί άνω ωφέλιμο φορτίο προσαύξηση 
επί β.τ. 35%. 

ΥΠΕΡΩΡΙΕΣ: Πέραν του κανονικού ωραρίου το τιμολόγιο 
προσαυξάνεται κατά 50% τις καθημερινές καί κατά 
75% τις Κυριακές καί αργίες. 

ΦΟΡΤΙΑ ΒΔΚΗΣ ΣΗΜΑΣΙΑΣ 

1. ΑΡΟΤΡΑ 


α. Μονά 
β. Διπλά 

2. ΑΧΥΡΟ 

3. ΚΑΥΣΟΞΥΛΑ 

4. Α) ΚΑΠΝΑ ΕΙΣ ΔΕΜΑΤΑ 6,16 Ευρώ Τόνος 

Β) ΚΑΠΝΑ ΕΙΣ ΒΑΡΕΛΙΑ Ή ΚΙΒΩΤΙΑ 

5. ΤΣΙΓΑΡΑ ΕΙΣ ΚΙΒΩΤΙΑ 

6. ΜΗΧΑΝΗΜΑΤΑ 

7. ΥΛΙΚΑ ΔΙΑΦΟΡΑ 

Α) Φορτοεκφόρτωση δια μηχανικών μέσων 1,61 Ευρώ Τόνος 

Υλικά διάφορα (καλώδια, μετασχηματιστές, 
στροφεία κτλ). 

Τα ίδια υλικά με στοιβασία-σποστοιβασία 
προσαύξηση 30% επί β.τ. 

Β) Φόρτωση ή εκφ/ση άνευ μηχανικών μέσων. 1,61 Ευρώ Τόνος 
Υλικά διάφορα (καλώδια, μετασχηματιστές, 
στροφεία κτλ). 

Για τη μεταφορά υλικών γενικώς, με μυϊκή δύναμη των 
εργατών, μέχρι 15 μέτρα, ουδεμία επιβάρυνση. 

Από 16 έως 25 μέτρα προσαύξηση επί β.τ. 20%. 

Από 26 έως 50 μέτρα προσαύξηση επί β.τ. 35%. 

Από 50 μέτρα και άνω προσαύξηση επί β.τ. 100%. 

Γ ια την τοποθέτηση υλικών, ανεξαρτήτως ύψους, ουδεμία 
προσαύξηση επιβάλλεται επί του βασικού τιμολογίου. 

Γιατην φόρτωση ή εκφόρτωση υλικών επί παντός 
μεταφορικού μέσου: 

Μέχρι ωφέλιμου φορτίου 4 τόνων προσαύξηση 
επί β,τ. 30%. 

Μέχρι ωφέλιμου φορτίου 8 τόνων προσαύξηση 
επί β.τ. 35%. 

Από 8 τόνους και άνω ωφέλιμο φορτίο προσαύξηση 
επί β.τ. 35%. 

Διευκρινίζεται ότι οι παραπάνω προσαυξήσεις δεν 
ισχύουν στις περιπτώσεις φόρτωσης ή εκφόρτωσης 
μετασχηματιστών πινάκων και στροφείων όταν ο 
συνολικός αριθμός τους δεν ξεπερνά τα 
εννέα (9) τεμάχια. 

ΥΠΕΡΩΡΙΕΣ: Πέραν του κανονικού ωραρίου 
το τιμολόγιο προσαυξάνεται κατά 50% τις 
καθημερινές και κατά 75% τις Κυριακές και αργίες. 

II. Τα ανωτέρω τιμολόγια προσαυξάνονται με τις υπέρ 
τρίτων νόμιμες εισφορές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2003 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. 258663 (2) 

Διοργάνωση προσωρινού πειράματος δειγματοληψίας 
και δοκιμής σπόρων προς σπορά ποικιλιών σκληρού 
σιταριού σε εκτέλεση της απόφασης 98/320/ΕΚ της 
Επιτροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1,2και3του Ν. 1338/1983 «Εφαρ¬ 
μογή του Κοινοτικού δικαίου» (Α 34), όπως τροποποιήθη¬ 
κε με το άρθροδτου Ν. 1440/1984«Συμμετοχήτης Ελλά¬ 
δος στο Κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος και 
του Οργανισμού Εφοδιασμού «ΕΥΡΑΤΟΜ» (Α70). 

β) Του άρθρου 7 του Ν. 1564/1985 «Οργάνωση παρα¬ 
γωγής και εμπορίας του πολλαπλασιαστικού υλικού φυτι¬ 
κών ειδών» (Α 164), όπως τροποποιήθηκε με το άρθρο 2 
παρ. 5 του Ν. 2040/1992 «Ρύθμιση θεμάτων αρμοδιότη¬ 


τας Υπουργείου Γεωργίας και νομικών προσώπων επο- 
πτείαςτου και άλλες διατάξεις» (Α70), με το άρθρο 3 του 
Ν. 2325/95 «Τροποποίηση διατάξεων του Ν. 1564/1985 
και άλλες διατάξεις» (Α 153) και με το άρθρο 5 παρ. 2 του 
Ν. 2732/99 (Α 154). 

γ) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α 137), όπως το άρθρο 29 Α προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1721/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154) και τροπο¬ 
ποιήθηκε με το άρθρο 1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (Α 38). 

2. Την 320703/30.7.1987 απόφαση των Υπουργών Εθνι¬ 
κής Οικονομίας και Γεωργίας «Γενικός Τεχνικός Κανονι¬ 
σμός Ελέγχου και Πιστοποίησης σπόρων σποράς φυτών 
μεγάλης καλλιέργειας, κτηνοτροφικών φυτών και οσπρίων, 
κηπευτικών και κονδύλων πατάτας για φύτευση» (Β 469). 

3. Την 225020/31.3.2003 απόφαση των Υπουργών Οικο¬ 
νομίας και Οικονομικών και Γεωργίας «Τεχνικός Κανονι¬ 
σμός Ελέγχου και Πιστοποίησης σπόρων δημητριακών 
προς σπορά» (Β 492). 

4. Την 399580/30.10.2001 απόφαση του Πρωθυπουρ¬ 
γού καιτου Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και Φ. 
Χατζημιχάλη» (Β 1479). 

5. Το γεγονός ότι από τις διατάξεις της παρούσης από¬ 
φασης, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σκοπός - Πεδίο Εφαρμογής 

1. Καθορίζουμε σε εκτέλεση της απόφασης 98/320/Ε.Κ. 
της Επιτροπής «για τη διοργάνωση προσωρινού πειράμα¬ 
τος δειγματοληψίας και εργαστηριακής εξέτασης, σπόρων 
προς σπορά, βάσει των οδηγιών 66/400/ΕΟΚ, 66/401/ΕΟΚ, 
66/402/ΕΟΚ και 69/208/ΕΟΚ του Συμβουλίου» (Ε 
140/12.5.98 σελ. 14) όπως αυτή τροποποιήθηκε με την από¬ 
φαση 2002/280/ΕΟ, τους ειδικούς όρους και προϋποθέσεις 
για τη συμμετοχή της Χώρας στη διοργάνωση σε κοινοτικό 
επίπεδο στο προσωρινό πείραμα, που αποσκοπεί στο να 
εκτιμηθεί εάν η εξέταση σπόρων προς σπορά υπό επίσημη 
εποπτεία μπορεί να συνιστά βελτιωμένη εναλλακτική λύση 
έναντι των διαδικασιών επίσημης πιστοποίησης σπόρων 
προς σπορά που απαιτούνται βάσει των οδηγιών 
2002/54/ΕΚ (πρώην66/400/ΕΟΚ), 66/401/ΕΟΚ, 66/402/ΕΟΚ 
και 2002/56/ΕΚ (πρώην 69/208/ΕΟΚ) χωρίς σημαντική μείω¬ 
ση της ποιότητας των σπόρων προς σπορά. 

2. Η απόφαση αυτή ρυθμίζει τα σχετικά με τη διενέργεια 
εργαστηριακής εξέτασης σπόρων προς σπορά ποικιλιών 
σκληρού σιταριού από τον Αγροτικό Οίκο Σπύρου Α.Ε.Β.Ε., 
ο οποίος βάσει των διατάξεων του Ν. 1564/1985 κατέχει 
σχετική άδεια σποροπαραγωγικής επιχείρησης και άδεια 
εμπορίας πολλαπλασιαστικού υλικού τύπου Α και Δ. 

3. Κατά τη διάρκεια της συμμετοχής της στο πείραμα η 
υπόψη εταιρεία απαλλάσσεται από τις υποχρεώσεις που 
καθορίζονται στις αποφάσεις αριθμ. 320703/30.7.87 «Γενι¬ 
κός Τεχνικός Κανονισμός Ελέγχου και Πιστοποίησης σπό¬ 
ρων σποράς φυτών μεγάλης καλλιέργειας, κτηνοτροφικών 

φυτών και οσπρίων, κηπευτικών και κονδύλων πατάτας για 
φύτευση» (Β 469) και 225020/31.3.2003 «Τεχνικός Κανονι¬ 
σμός ελέγχου και Πιστοποίησης σπόρων δημητριακών 
προς σπορά» (Β 492) σε ό,τι αφορά τις εργαστηριακές εξε¬ 
τάσεις των σπόρων προς σπορά ποικιλιών σκληρού σιταρι¬ 
ού, υπό τον όρο ότι θα ισχύουν οι προϋποθέσεις που ορί¬ 
ζονται με το άρθρο 2 της παρούσης. 

Άρθρο 2 

Προϋποθέσεις διενέργειας των δοκιμών 

1. Η εργαστηριακή εξέταση των σπόρων προς σπορά 
ποικιλιών σκληρού σιταριού διενεργείται από το εργα¬ 
στήριο ελέγχου σπόρων προς σπορά του Αγροτικού Οί¬ 
κου Σπύρου Α.Ε.Β.Ε., το οποίο ανήκει στην εταιρεία. 

2. Το εργαστήριο αυτό πρέπει να διαθέτει υπεύθυνο 
αναλυτή σπόρων σκληρού σιταριού, ο οποίος φέρει την 
άμεση ευθύνη για τις δραστηριότητες του εργαστηρίου 
και διαθέτει τα αναγκαία προσόντα για την τεχνική διαχεί¬ 
ριση του εργαστηρίου εξέτασης σπόρων προς σπορά 
ποικιλιών σκληρού σιταριού. 

3. Ο αναλυτής σπόρων προς σπορά ποικιλιών σκληρού 
σιταριού του εργαστηρίου πρέπει να διαθέτει τα ανα¬ 
γκαία τεχνικά προσόντα. 

4. Το εργαστήριο πρέπει να διαθέτει εγκαταστάσεις και 
εξοπλισμό, ο οποίος αναγνωρίζεται επισήμως απάτην αρ¬ 
μόδια υπηρεσία πιστοποίησης σπόρων προς σπορά, ότι 
είναι ικανοποιητικός για τους σκοπούς εξέτασης σπόρων 
προς σπορά ποικιλιών σκληρού σιταριού. 

5. Η εξέταση των σπόρων προς σπορά σκληρού σιταριού 
διενεργείται σύμφωνα με τις ισχύουσες διεθνείς μεθόδους. 

6. Το εργαστήριο, που αναφέρεται στην παράγραφο 1, 
σε πρώτη φάση θα διενεργεί τον έλεγχο των σπόρων 
προς σπορά ποικιλιών σκληρού σιταριού μόνο σε σπορο¬ 
μερίδες που έχουν παραχθεί για λογαριασμό της εν λόγω 
σποροπαραγωγικής επιχείρησης, στην οποία ανήκει. 

7. Ο αναλυτής των σπόρων προς σπορά ποικιλιών σκλη¬ 
ρού σιταριού που αναφέρεται στις παρ. 2 και 3 του άρθρου 
αυτού, σε ότι αφορά τις ευθύνες του έναντι της αρμόδιας 
για την πιστοποίηση των σπόρων προς σπορά υπηρεσίας, 
εξομοιούται με τους αντίστοιχους επίσημους αναλυτές. 

8. Η δραστηριότητα του εργαστηρίου, όσον αφορά την 
εξέταση σπόρων προς σπορά σκληρού σιταριού υπόκει- 
ται σε κατάλληλη εποπτεία από τις αρμόδιες υπηρεσίες 
για την πιστοποίηση σπόρων προς σπορά (Κεντρική Υπη¬ 
ρεσία, ΚΕΠΠΥΕΛ, Σταθμό Ελέγχου Σπόρων). 

9. Α. Για τους σκοπούς της εποπτείας που αναφέρεται 
στην παράγραφο 8, ποσοστό σπορομερίδων που κατατί¬ 
θεται για επίσημη πιστοποίηση στο πλαίσιο του παρόντος 
πειράματος, υποβάλλεται σε εργαστηριακό έλεγχο με 
επίσημη εξέταση των σπόρων προς σπορά, η οποία διε- 
νεργείται στον Σταθμό Ελέγχου Σπόρων. Το ποσοστό αυ¬ 
τό μπορεί επίσης να αποσκοπεί στην εξάλειψη συγκεκρι¬ 
μένων αμφιβολιών Το ποσοστό αυτό ανέρχεται τουλάχι¬ 
στον στο 7%. Οι αρμόδιες για την πιστοποίηση των 
σπόρων προς σπορά υπηρεσίες συγκρίνουν τα δείγματα 
σπόρων προς σπορά που υπέστησαν επίσημη εξέταση με 
εκείνα της ίδιας σπορομερίδας που υπέστησαν εξέταση 
υπό την επίσημη εποπτεία. 

Β. Η δειγματοληψία όλων των σπορομερίδων που υπό- 
κεινται σε πιστοποίηση στα πλαίσια του πειράματος αυ¬ 
τού, διενεργείται επίσημα, από τις αρμόδιες για την πι¬ 


στοποίηση υπηρεσίες. Από κάθε σπορομερίδα λαμβάνο- 
νται δυο δείγματα, το ένα για τον Αγροτικό Οίκο Σπύρου 
Α.Ε.Β.Ε. και το δεύτερο για το Σταθμό Ελέγχου Σπόρων. 

10. Ο σχετικός αριθμός σπορομερίδας που απαιτείται 
για τις επίσημες ετικέτες που περιγράφονται στις αποφά¬ 
σεις που αναφέρονται στην παράγραφο 1, του άρθρου 1 
της παρούσης, ή άλλη κατάλληλη εναλλακτική σήμανση, 
διευκολύνουν τις αρμόδιες για την πιστοποίηση των σπό¬ 
ρων προς σπορά υπηρεσίες και την Επιτροπή της Ε.Ε. να 
ταυτοποιήσειτις σπορομερίδες, οι οποίες έχουν υποστεί 
εργαστηριακό έλεγχο υπό επίσημη εποπτεία. 

11. Τα δείγματα που στέλνονται για εξέταση στις κοινο¬ 
τικές συγκριτικές δοκιμές θα πρέπει να περιέχουν αντι¬ 
προσωπευτικό αριθμό δειγμάτων που προέρχονται από 
εξέταση σύμφωνα με το πείραμα. Οι λεπτομέρειες καθο¬ 
ρίζονται στα αντίστοιχα τεχνικά πρωτόκολλα για τις κοι¬ 
νοτικές συγκριτικές δοκιμές. 

Άρθρο 3 

Διάρκεια πειράματος 

Το πείραμα και η απαλλαγή που αναφέρονται στο άρ¬ 
θρο 1 της παρούσης λήγουν την 30ή Ιουνίου 2004. 

Άρθρο 4 

Τελικές διατάξεις 

1. Εάν αποφασισθεί η παύση συμμετοχής στο πείραμα, 
η αρμόδια για την πιστοποίηση των σπόρων προς σπορά 
Υπηρεσία, ενημερώνει την Επιτροπή της Ε.Ε. και τα άλλα 
κράτη μέλη εντός τριών μηνών. 

2. Η αρμόδια για την πιστοποίηση των σπόρων προς 
σπορά υπηρεσία, αναφέρει στην Επιτροπή της Ε.Ε., πριν 
τη λήξη κάθε έτους, τα αποτελέσματα των ελέγχων που 
διενεργήθηκαν σύμφωνα με το άρθρο 2 παράγραφος 10. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2003 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Ε. ΑΡΓΥΡΗΣ 

-♦- 

Αριθ.5178 (3) 

Έγκριση του Οργανισμού Εσωτερικής Υπηρεσίας Αθλη¬ 
τικού Οργανισμού Αλεξανδρούπολης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/30.5.1997 (ΦΕΚ107/Α) «Διοί¬ 
κηση, οργάνωση, στελέχωσητης Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 14 του Ν. 2880/2001 (ΦΕΚ 
9/τ.Α'/30.1.2001) Πρόγραμμα Πολιτεία για την μεταρρύθ¬ 
μιση και εκσυγχρονισμό της Δημόσιας Διοίκησης και άλ¬ 
λες διατάξεις. 

3. Τις διατάξεις του άρθρου 12του Ν. 1188/1981 «περί 
κυρώσεως του Κώδικα περί καταστάσεως προσωπικού 
Οργανισμών Τοπικής Αυτοδιοίκησης» όπως αυτό αντικα- 
ταστάθηκε από τις όμοιες τις της παρ. 5 του άρθρου 8 του 
Ν. 2307/1995 «Προσαρμογή νομοθεσίας αρμοδιότητας 

Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

4. Τις διατάξεις του Ν. 2190/1994 «Σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων Διοίκησης» όπως ισχύει με τις τροποποιήσεις του. 

5. Τις διατάξειςτου άρθρου 29Ατου Ν. 1558/85το οποίο 
προστέθηκε με το άρθρο 27 του Ν. 2081 /92 και αντικατα- 
στάθηκε από το άρθρο 1 παρ. 2 του Ν. 2469/97. 

6. Τις διατάξεις του Ν. 2725/1999 (ΦΕΚΑ/121/1999) 
«Ερασιτεχνικός και Επαγγελματικός αθλητισμός και άλ¬ 
λες διατάξεις». 

7. Τις διατάξεις των Π.Δ/των 50/2001 (ΦΕΚ 39/Α'/ 
5.3.2001) «Καθορισμός των προσόντων διορισμού σε θέ¬ 
σεις φορέων του Δημοσίου Τομέα», 37 α /1987 (Φ11/Α7 
1986) «Μερική επέκταση διατάξεων που ισχύουν για τους 
Δημοσίους Υπαλλήλους και τους Υπαλλήλους των άλλων 
Νομικών προσώπων Δημ. Δικαίου και στους Υπαλλήλους 
των Ο.Τ.Α.» και προσαρμογής στις ρυθμίσεις του Ν. 
1586/1986 και 22/1990(ΦΕΚ 7/Α/1990) «Μερική επέκταση 
διατάξεων που ισχύουν για τους Δημοσίους Υπαλλήλους 
και τους Υπαλλήλους των άλλων Νομικών προσώπων Δη¬ 
μοσίου Δικαίου και στους Υπαλλήλους των Ο.Τ.Α.» όπως 
ισχύουν κάθε φορά. 

8. Τις διατάξεις των άρθρων 26 Α του ΔΚΚ (Π.Δ. 410/95) 
«Δημοτικοί χώροι Άθλησης», που προστέθηκε με το άρ¬ 
θρο 14 Ν. 2880/2001 καθώς και του άρθρου 203 του 
Δ.Κ.Κ. (Π.Δ. 410/95). 

9. Την 23/03 απόφαση Διοικητικού Συμβουλίου του 
Αθλητικού Οργανισμού Δήμου Αλεξανδρούπολης καθώς 
και την 233/03 απόφαση του Δημοτικού Συμβουλίου Δή¬ 
μου Αλεξ/πολης, σχετικά με την ψήφιση του Ο.Ε.Υ. του εν 
λόγω Νομικού Προσώπου. 

10. Την 3/9/23.6.2003 γνωμοδότηση του Υπηρεσιακού 
Συμβουλίου Δημ. Υπαλλήλων Ν. Έβρου. 

11. Την 4308/6.7.2001 (ΦΕΚ 917/Β/2001) απόφαση του 
Γενικού Γραμματέα Περιφέρειας «Περί εξουσιοδότησης 
υπογραφών», αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Αθλητικού Οργανισμού Δήμου Αλεξανδρούπολης όπως 
παρακάτω: 

Άρθρο 1 

Διάρθρωση των Υπηρεσιών του Α.Ο.Δ.Α. 

Οι Υπηρεσίες του Α.Ο.Δ.Α., λειτουργούν σε επίπεδο Δι¬ 
εύθυνσης, ανάλογα με την δυναμικότητα του Α.Ο.Δ.Α. και 
σύμφωνα με την 229/2001 (ΦΕΚ 1182/11.9.2001 τεύχος 
Β’) συστατική πράξη προσαρμογής του. 

Σε επίπεδο Διεύθυνσης με τα εξής τμήματα 

1. Διοικητικών και Οικονομικών Υπηρεσιών 

2. Συντήρησης και κατασκευής Αθλητικών Εγκαταστά¬ 
σεων 

3. Αθλητικών και Πολιτιστικών Δραστηριοτήτων 

Άρθρο 2 

Αρμοδιότητες Διεύθυνσης - Καθήκοντα Προϊσταμένου 

1. Φροντίζει για την έγκαιρη και σωστή υλοποίηση των 
αποφάσεωντου Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω- 
ση με προσωπικό της Διεύθυνσης του και για την απόδο¬ 
ση των προγραμμάτων Αθλητισμού. 


3. Έχει την ευθύνη για την πιστή εφαρμογή του Κανονι¬ 
σμού λειτουργίας του Α.Ο.Δ.Α. 

4. Έχει την ευθύνη για την ομαλή λειτουργία, τάξη και 
καθαριότητα του Α.Ο.Δ.Α, σε θέματα συντήρησης - καθα¬ 
ριότητας. 

5. Ασκεί κάθε αρμοδιότητα η ενέργεια που του ανατίθε¬ 
ται από το Διοικητικό Συμβούλιο με απόφαση του. 

6. Μετά από συνεννόηση με τις αρμόδιες υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος λειτουρ¬ 
γίας Προπονήσεων Αθλητικών Σωματείων. 

8. Σε συνεννόηση με τον συντηρητή χορτοτάπητα κα¬ 
θορίζει τις προπονήσεις των ποδοσφαιρικών τμημάτων. 

9. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για τη διεξαγωγή Αθλητικών 
και Πολιτιστικών εκδηλώσεων. 

10. Ενημερώνει τη Διοίκηση για τις ελλείψεις διαφόρων 
αθλητικών οργάνων και λοιπών ειδών συντήρησης και κα¬ 
θαριότητας. 

11. Φροντίζει και ελέγχει όλες τις Αθλητικές εγκαταστά¬ 
σεις που ανήκουν στον Α.Ο.Δ.Α. 

12. Σε περίπτωση ατυχήματος η υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σε ανάλογο Νοσοκομείο όσων έχουν 
ανάγκη, καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

13. Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς ψήφο. 

Άρθρο 3 

Αρμοδιότητα Τμήματος Διοικητικών και Οικονομικών 
Υπηρεσιών - Καθήκοντα Προϊσταμένου 

1. Χειρίζεται τα θέματα που έχουν σχέση με τους εργα¬ 
ζόμενους στον Α.Ο.Δ.Α. 

2. Τηρεί ενημερωμένους με άλατα απαραίτητα στοιχεία 
τους Υπηρεσιακούς Ατομικούς φακέλους των εργαζόμε¬ 
νων στον Α.Ο.Δ.Α. 

3. Χορηγεί, ύστερα από αίτηση, πιστοποιητικά σε άτομα 
που έχουν σχέση με τον Α.Ο.Δ.Α. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες, σε συνεργασία με 
τους Προϊστάμενους των άλλων τμημάτων η γραφείων. 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σ ότι αφορά τους εργαζόμενους 
στον Α.Ο.Δ.Α., εισηγούμενος ανάλογα στον Διευθυντή 
και στο Διοικητικό Συμβούλιο. 

6. Εγκρίνει τις άδειες των εργαζομένων του Α.Ο.Δ.Α. 

7. Ελέγχει την παρουσία των εργαζομένων και ενημε¬ 
ρώνει το Διευθυντή και το Διοικητικό Συμβούλιο για κάθε 
απουσία ή ανωμαλία. 

8. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού, σύμφωνα με τις διατάξεις που 
ισχύουν για τα Ν. Π.Δ.Δ. των Ο.Τ.Α. καθώς και την έγκαιρη 
σύνταξη και υποβολή του ετήσιου Απολογισμού. 

9. Παρακολουθεί την κίνηση Εσόδων - Εξόδων του 
Α.Ο.Δ.Α. κατά τομέα δραστηριότητας και ενημερώνει 
έγκαιρα τις ενδιαφερόμενες υπηρεσίες, το Διευθυντή και 
το Διοικητικό Συμβούλιο. 

10. Προσδιορίζει τις τακτικές ανάγκες του Α.Ο.Δ.Α, σε ετή¬ 
σια βάση και προβαίνει στην προμήθεια διάφορων υλικών. 

11. Διενεργεί διαγωνισμό για μισθώσεις, εκμισθώσεις, 
προμήθειες που αφορούν τον Α.Ο.Δ.Α., σύμφωνα με τις 
διατάξεις που ισχύουν για τα Ν.Π.Δ.Δ. των Ο.Τ.Α. 

12. Φροντίζει για τη σύνταξη, προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων του 
Α.Ο.Δ.Α. 

14. Φροντίζει για τη μισθοδοσία και λοιπές παροχές 
στους εργαζομένους. 

15. Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρτ/μου. ΙΚΑ 
κ.λ.π., σύμφωνα με τις ισχύουσες διατάξειςτων ΟΤΑ. 

16. Παραλαμβάνει και φυλάσσει το υλικό που προορίζε¬ 
ται για τον Α.Ο.ΔΑ. 

17. Φροντίζει για τη διανομή του υλικού σύμφωνα με τον 
προορισμό τους. 

18. Προβαίνει σε καταστροφή και εκποίηση του άχρη¬ 
στου υλικού. 

19. Τηρεί τα απαραίτητα βιβλία κ.λ.π., σύμφωνα με τις 
διατάξεις περί Ν.Π.Δ.Δ. των Ο.Τ.Α. 

20. Συνεργάζεται μετά άλλα τμήματα ή Γ ραφεία για θέ¬ 
ματα συναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα του Α.Ο.Δ.Α. για την άμεση παροχή υγει¬ 
ονομικής περίθαλψης στους ευρισκομένους στους χώ¬ 
ρους του Α.Ο.Δ.Α. 

22. Έχει τη δυνατότητα να εξουσιοδοτήσει εγγράφως 
κάποιον υπάλληλο του τμήματος η Γ ραφείου του για τη 
διεκπεραίωση οποιοσδήποτε εργασίας. 

Άρθρο 4 

Αρμοδιότητα Τμήματος Συντήρησης και Κατασκευών 
των Αθλητικών Εγκαταστάσεων - 
Καθήκοντα Προϊσταμένου 

1. Εισηγείται στο Διευθυντή και στο Διοικητικό Συμβού¬ 
λιο για την εκτέλεση συντήρησης η κατασκευής και υπο¬ 
λογίζει τις απαιτούμενες δαπάνες. 

2. Παρακολουθεί την εκτέλεση της συντήρησης η κατα¬ 
σκευής απολογιστικά ή από εργολάβο Δημοσίων Έργων 
ή Εμπειροτέχνη, όπως προβλέπεται από τις σχετικές δια¬ 
τάξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

4. Ευθύνεται για την φύλαξη, συντήρηση, επισκευή του 
υλικού και μέσων εξοπλισμού του Δημοτικού η Κοινοτικού 
χώρου άθλησης. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή¬ 
θεια τους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματος του και εισηγείται σχετικά στον 
Διευθυντή και στο Διοικητικό Συμβούλιο. 

8. Φροντίζει για την αναζήτηση των απαιτουμένων στα¬ 
τιστικών στοιχείων για ότι αφοράτη συντήρηση των εγκα¬ 
ταστάσεων και του υλικού. 

9. Συνεργάζεται με τα άλλα τμήματα ή Γ ραφεία για θέ¬ 
ματα συναρμοδιότητας. 


10. Φροντίζει και έχει την ευθύνη για τη συντήρηση 
όλωντωνεγκαταστάσεωντου Α.Ο.Δ.Α. και συγκεκριμένα: 

• των κτιριακών εγκαταστάσεων 

• των ηλεκτρολογικών εγκαταστάσεων 

• των υδραυλικών και θερμουδραυλικών εγκαταστάσεων 

• των υπαίθριων εγκαταστάσεων 

• των ξυλουργικών εγκαταστάσεων 

• της πισίνας 

• των χλοοταπήτων 

• των κήπων - παρτεριών 

• κλάδεμα, κόψιμο χόρτων, λίπανση, ράντισμα, σκάψιμο. 

11. Την ευθύνη της χάραξης των γραμμών σε οποιοδή- 
ποτε αγωνιστικό χώρο έχει το εν λόγω τμήμα. 

12. Στα γήπεδα ποδοσφαίρου με χόρτο ή χωρίς χόρτο 
που μετά από μια η περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 
αποστάσεων, τότε την εργασία αυτή την κάνει το εν λόγω 
τμήμα. Μόνο στην περίπτωση που οι γραμμές φαίνονται 
και απλώς χρειάζονται φρεσκάρισμα για τον συγκεκριμέ¬ 
νο αγώνα ποδοσφαίρου, τότε το φρεσκάρισμα γίνετε από 
τον υπάλληλο κλάδου ΥΕ φύλακα - γεν. καθηκόντων - ερ¬ 
γάτη που έχει υπηρεσίας στο γήπεδο αυτό. 

13. Φροντίζει για τη συντήρηση και τον καθαρισμό της 
πισίνας σε καθημερινή βάση, παρακολούθηση της καταλ¬ 
ληλότητας του νερού (ΡΗ και χλωρίου) και αποστολή 
δείγματος νερού για μικροβιολογικό έλεγχο, σύμφωνα με 
τον Κανονισμό λειτουργίας του Α.Ο.Δ.Α. 

14. Όταν γίνεται η ετήσια συντήρηση του Κολυμβητηρί¬ 
ου αυτό θα παραμένει κλειστό κατά τη διάρκεια των ερ¬ 
γασιών. 

Κάθε εργασία, τροποποίηση, αλλαγή, επέκταση μηχα¬ 
νολογικού, ηλεκτρολογικού, υδραυλικής εγκατάστασης 
του σχεδίου του Α. Ο.Δ.Α., γίνεται σύμφωνα με τις διατά- 
ξειςτου Π.Δ. 410/95 (Δ.Κ.Κ.). 

Μια φορά το χρόνο τουλάχιστον θα πρέπει να υπάρχει 
έλεγχος λειτουργίας των Μηχανολογικών εγκαταστάσε¬ 
ων από αρμόδιο μηχανικό της Τεχνικής Υπηρεσίας του 
Δήμου και ελλείψει αυτής από την αρμόδια υπηρεσία της 
Περιφέρειας. Όπου λειτουργούν καυστήρες, λέβητες, 
μπόιλερ, υποχρεωτικά θα γίνεται συντήρηση τουλάχι¬ 
στον δυο φορές τον χρόνο α) είτε από υπάλληλο αντί¬ 
στοιχης ειδικότητας β) είτε από ειδικό ιδιωτικό συνεργείο 
συντήρησης και θα διακόπτεται η λειτουργία του κολυμ¬ 
βητηρίου η του γυμναστηρίου μετά από εισήγηση του αρ¬ 
μοδίου υπαλλήλου. 

Άρθρο 5 

Αρμοδιότητα Τμήματος Αθλητικών και Πολιτιστικών 
Δραστηριοτήτων - Καθήκοντα Προϊσταμένου 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

2. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση η βελτίωση η αλλαγή αυτών. 

4. Εισήγηση προς τη Διοίκηση για τη δημιουργία νέων 
αθλητικών κέντρων, με την πρόβλεψη του απαιτούμενου 

τεχνικού εξοπλισμού, καθώς και την καλύτερη αξιοποίη¬ 
ση των υπαρχόντων αθλητικών χώρων. 

5. Συντονισμός, παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

6. Συνεργασία μετά αθλητικά σωματεία και συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

7. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής των σχολείων. 

8. Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικών με τα προγράμματα που 
υλοποιεί ο Α.Ο.Δ.Α., με σκοπό τη διάδοση και την ανάπτυ¬ 
ξη του αθλητικού πνεύματος σε όλους τους δημότες. 

9. Μέριμνα για την καλή λειτουργία των αιθουσών γυ¬ 
μναστικής και των χώρων άθλησης. 

10. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών, καθώς επίσης και 
ο εντοπισμός τυχόν ελλείψεων και βλαβών του εξοπλι¬ 
σμού τους γενικότερα. 

11. Μέριμνα για την αποφυγή ατυχημάτων κατά την 
ώρα άθλησης των αθλουμένων στα τμήματά τους. 

12. Παροχή πρώτων βοηθειών, περίθαλψης, αντιμετώ¬ 
πιση έκτακτων περιστατικών (κακώσεων, τραυματισμών 
κ.λ.π.) όλων των αθλουμένων εντός των χώρων άθλησης. 

13. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Α. Ο .Δ. Α. (διοργά¬ 
νωση συνεντεύξεων τύπου, προετοιμασία και επιμέλεια 
ορθογραφίας, συνεργασία με ΜΜΕ κ.ά.) 

14. Ενημέρωση του κοινού πάνω στην αποστολή και 
στις εκδηλώσεις του Α.Ο.Δ.Α. και προβολή τους με κάθε 
πρόσφορο μέσο. 

15. Μέριμνα για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές (προγράμματα, αφίσες κ.λ.π.) 

Άρθρο 6 

Όταν ο Α.Ο.Δ.Α. λειτουργεί σε επίπεδο γραφείου, στην 
αρμοδιότητα του ανήκει η άσκηση όλων των αρμοδιοτή- 
τωντου Α.Ο.Δ.Α. 

Άρθρο 7 

Στελέχωση των Υπηρεσιώντου Α.Ο.Δ.Α. Αλεξανδρούπολης 

• Οι θέσεις των κατηγοριών ΠΕ, ΤΕ, και ΔΕ κατατάσσο¬ 
νται στους βαθμούς Δ' (εισαγωγικός), Γ, Β' και Α' (κατα¬ 
ληκτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε’ (εισαγωγικός). Δ', Γ και Β' (καταληκτικός). 

• Τα προσόντα διορισμού των θέσεων περιγράφονται 
στα Π.Δ. 50/2001,37 α /87 και 22/90. 

• Οι θέσεις που προβλέπονται ανά κατηγορία και κλά¬ 
δο είναι οι εξής: 

ΚΑΤΗΓΟΡΙΑ Π.Ε. 

ΚΛΑΔΟΣ ΘΕΣΕΙΣ 

ΠΕ11 Καθηγητών Φυσ. Αγωγής 2 

Σύνολο 2 


ΚΑΤΗΓΟΡΙΑ Τ.Ε. 

ΚΛΑΔΟΣ ΘΕΣΕΙΣ 

ΤΕ17Διοικητικού-Λογιστικού 1 

ΤΕ8 Νοσηλευτών 1 

ΤΕ 13 Τ εχν. Δασοπονίας-Γ εωπονίας 1 

Σύνολο 3 

ΚΑΤΗΓΟΡΙΑ Δ.Ε. 

ΚΛΑΔΟΣ ΘΕΣΕΙΣ 

ΔΕΙ Διοικητικών-Γραμματέων 2 

ΔΕ5 Τ εχν. Δομικών Έργων 1 

ΔΕ30 Τεχνιτών 5 

ΔΕ35Τεχν. Κηπουρών 2 

ΘΕ38 Τεχν. Χειριστών Η/Υ 1 

ΔΕ29 Οδηγών 2 

Σύνολο 13 

ΚΑΤΗΓΟΡΙΑ Υ.Ε 

ΚΛΑΔΟΣ ΘΕΣΕΙΣ 

ΥΕ 16 Εργατών-Φυλάκων 9 

ΥΕ 16 Καθαριστριών 4 

Σύνολο 13 

ΓΕΝΙΚΟ ΣΥΝΟΛΟ 31 

ΠΡΟΣΩΠΟΠΑΓΕΙΣ ΘΕΣΕΙΣ 


• Προβλέπονται δέκα (10) θέσεις διαφόρων ειδικοτή¬ 
των για την αντιμετώπιση εποχικών, περιοδικών η πρό¬ 
σκαιρων αναγκών (άρθρο 18παρ. 12 Ν. 2503/97). 

Άρθρο 8 

Προϊστάμενοι Διεύθυνσης και Τμημάτων 

Α. Ο Προϊστάμενος της Διεύθυνσης προέρχεται από 
τους κλάδους: 

• ΠΕΔιοικητικού/Οικονομικού και ελλείψει αυτού 

• ΙΕ Διοικητικού/Λογιστικού και ελλείψει αυτού 

• ΔΕ Διοικητικού/Γ ραμματέων 

Β. Ο Προϊστάμενος του Τμήματος Διοικητικών και Οικο¬ 
νομικών Υπηρεσιών προέρχεται από τους κλάδους: 

• ΠΕΔιοικητικού/Οικονομικού και ελλείψει αυτού 

• ΤΕ Διοικητικού/Λογιστικού και ελλείψει αυτού 

• ΔΕ Διοικητικών/Γ ραμματέων 

Γ. Ο Προϊστάμενος του Τμήματος Συντήρησης και Κα¬ 
τασκευών αθλητικών εγκαταστάσεων προέρχεται από 
τους κλάδους: 

• ΠΕ Μηχανικών και ελλείψει αυτού 

• ΤΕ Μηχανικών και ελλείψει αυτού 

• ΔΕ Τεχνικών 

Δ. Ο Προϊστάμενος του Τμήματος Αθλητικών και Πολι¬ 
τιστικών Δραστηριοτήτωνπροέρχεται απότους κλάδους: 

• ΠΕ Καθηγητών Φυσικής Αγωγής και ελλείψει αυτού 

• ΠΕΔιοικητικού/Οικονομικού και ελλείψει αυτού 

• ΤΕ Διοικητικού/Λογιστικού και ελλείψει αυτού 

• ΔΕ Διοικητικών/Γ ραμματέων 

Όταν ο Α.Ο.Δ.Α. λειτουργεί σε επίπεδο γραφείου ως 
Προϊστάμενος Γ ραφείου ορίζεται υπάλληλος που προέρ¬ 
χεται από τις κατηγορίες Π Ε και ελλείψει αυτού ΤΕ και ελ¬ 
λείψει αυτού ΔΕ. 

Άρθρο 9 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι- 

κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 10 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολογι¬ 
σμού του οικονομικού έτους 2003, ο οποίος ενισχύεται από 
τους ΚΑΠ, ύψους 205.000 ευρώ περίπου, εφόσον προσλη- 
φθούν όλοι και για τα επόμενα οικονομικά έτη το ύψος της 
δαπάνης δεν μπορεί να προσδιορισθεί. 

Άρθρο 11 

Η ισχύς του παρόντος Οργανισμού αρχίζει από τη δη¬ 
μοσίευση του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Οργανισμού Εσω¬ 
τερικής Υπηρεσίας που έχουν υποχρεωτικά δημιουργη- 
θείγι αυτό (θέσεις καλυφθείσες). 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Αλεξανδρούπολη, 15 Σεπτεμβρίου 2003 

Με εντολή Γενικού Γραμματέα Περιφέρειας 
Η Διευθύντρια 
Ε. ΔΑΝΙΗΛΟΥΔΗ 

-♦- 

Αριθ. 6605 (4) 

Έγκριση Οργανισμού Εσωτερικής Υπηρεσίας του Δημο¬ 
τικού Παιδικού Σταθμού Ειρηνούπολης Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για 
την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 12 του Ν. 1188/81 όπως 
τροποποιήθηκε από το άρθρο 26 του Ν. 1832/89 καιαντι- 
καταστάθηκε με το άρθρο 8παρ. 5 του Ν. 2307/95. 

3. Τις διατάξεις του Δημοτικού και Κοινοτικού κώδικα 
Π.Δ. 410/95 και ειδικότερα των άρθρων 26, όπως αυτό 
αντικαταστάθηκε από το άρθρο 12 του Ν. 2880/2001 και 
των άρθρων 198 και 203. 

4. Τη 3497/23.4.2003 απόφασή μας, που δημοσιεύθηκε 
στο ΦΕΚ 485/Β/1998, με την οποία συστάθηκε σύμφωνα 
με τις διατάξεις του άρθρου 203 του Π.Δ. 410/95 ο Δημο¬ 
τικός Παιδικός Σταθμός Ειρηνούπολης. 

5. Την 24/2000 απόφαση του Διοικητικού Συμβουλίου του 
Δημοτικού Παιδικού Σταθμού Ειρηνούπολης με την οποία 
καταρτίσθηκε ο Ο.Ε.Υ. του ανωτέρω Νομικού Προσώπου. 

6. Την 71/2003 απόφαση του Δημοτικού Συμβουλίου Ει¬ 
ρηνούπολης σχετικά με το αντικείμενο του θέματος. 

7. Το 17/2003 (2ο Θέμα) πρακτικό Υπηρεσιακού Συμβου¬ 
λίου Υπαλλήλων Ο.Τ.Α. Ν. Ημαθίας, στο οποίο διατυπώνει 
τη γνώμη του επί της απόφασης του Διοικητικού Συμβουλί¬ 
ου του Δημοτικού Παιδικού Σταθμού Ειρηνούπολης. 

8. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβασητου δικαιώματος υπογραφής «Με 
εντολή Γ ενικού Γ ραμματέα Περιφέρειας», αποφασίζουμε: 


Νομιμοποιούμε την 24/2000 απόφαση του Διοικητικού 
Συμβουλίου του Δημοτικού Παιδικού Σταθμού Ειρηνού¬ 
πολης με την οποία ψηφίζεται ο Οργανισμός Εσωτερικής 
Υπηρεσίας του εν λόγω Δημοτικού Νομικού Προσώπου 
ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ 

ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ ΕΙΡΗΝΟΥΠΟΛΗΣ 

Ο παιδικός σταθμός Ειρηνούπολης λειτουργεί σύμφω¬ 
να με την παρ.2 άρθρου 203 του Π.Δ. 410/95 (Συστατική 
πράξη των Παιδικών Σταθμών ως Δημοτικά Νομικά Πρό¬ 
σωπα) και του άρθρου 2 της Π2β/282/17.7.97 κοινής από¬ 
φασης υφυπουργών Εσωτερικών, Δημόσιας Διοίκησης 
και αποκέντρωσης, Υγείας και Πρόνοιας (Κανονισμός Λει¬ 
τουργίας των Δημοτικών Νομικών Προσώπων, ήτοι των 
Παιδικών Σταθμών) με το παρόν Οργανωτικό σχήμα, στο 
οποίο καθορίζεται η εσωτερική διάρθρωση των υπηρε¬ 
σιών του Σταθμού, εξασφαλίζεται η αριθμητική και ποιο¬ 
τική στελέχωση του και προσδιορίζονται οι αρμοδιότητες 
και οι θέσεις του στελεχιακού του δυναμικού κατά κατη¬ 
γορίες και κλάδους. 

Άρθρο 1 

Νομική προσωπικότητα και επίπεδο λειτουργίας 

Ο Παιδικός Σταθμός Ειρηνούπολης, λειτουργεί ως Νο¬ 
μικό πρόσωπο του άρθρου 203 του Π.Δ. 410/95 σε επίπε¬ 
δο τμήματος σύμφωνα με την Τ2β/5466-512-88 κοινή 
απόφαση υπουργών Προεδρίας, Υγείας Πρόνοιας και 
Κοινωνικών Ασφαλίσεων και είναι δυναμικότητας 50 νη¬ 
πίων. 

Άρθρο 2 

Οργανική σύνθεση προσωπικού 

Οι θέσεις προσωπικού ορίζονται όπως παρακάτω: 

Α. Μόνιμο προσωπικό 

- Κλάδος ΤΕ9 Βρεφονηπιοκομίας, θέσεις δύο (2), Βαθ¬ 
μός Δ-Α 

- Κλάδος ΔΕ2 Μαγείρων, θέσεις μία (1), Βαθμός Δ-Α 

- Κλάδος ΥΕ14 Μαγείρου, θέσεις μία (1), Βαθμός Ε-Β 

- Κλάδος ΥΕ16 προσωπικού καθαριότητας, θέσεις μία 
(1), Βαθμός Ε-Β 

Β. Μόνιμο προσωπικό προσωποπαγών θέσεων: 

- Κλάδος ΠΕ Νηπιαγωγών (προσωρινός), θέσεις μία (0). 

Στις παραπάνω συνιστώμενες θέσεις κατατάσσεται το 

ήδη υπάρχον προσωπικό καθώς και το προσωπικό που 
μετατάσσεται αυτοδίκαια από τους πρώην ΚΠΣ και ΚΒΣ. 

Οι παραπάνω προσωποπαγείς (προσωρινές) θέσεις κα- 
ταργούνται αυτοδίκαια μόλις και με οποιονδήποτε τρόπο 
κενωθούν. 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, τις ηθι¬ 
κές αμοιβές, τα πειθαρχικά αδικήματα κ.λ.π. των υπαλλή¬ 
λων εφαρμόζονται οι εκάστοτε ισχύουσες νομοθετικές 
διατάξεις και οι τυχόν ειδικοί κανόνες από το Διοικητικό 
Συμβούλιο καθορίζονται μέσα στα νομικά πλαίσια αυτών. 

Άρθρο 3 

Προϊστάμενοι Υπηρεσιακών Μονάδων 

Κατά το διάστημα κατά το οποίο υπηρετεί στο Ν.Π.Δ.Δ. 
υπάλληλος του Κλάδου ΠΕ Νηπιαγωγών (προσωρινός), 

ως Προϊστάμενος της Διεύθυνσης του Σταθμού επιλέγε¬ 
ται από τον αυτό Κλάδο. 

Μετά την κατάργηση της προσωποπαγούς θέσης, 
Προϊστάμενοι κρίνονται κατ’ αποκλειστικότητα υπάλλη¬ 
λοι του Κλάδου ΤΕ9 Βρεφονηπιοκομίας. 

Προϊστάμενος ορίζεται με απόφαση του Προέδρου του 
Δ.Σ. ο κρινόμενος από το αρμόδιο Υπηρεσιακό Συμβούλιο 
υπάλληλος αναπληρούμενος σε περίπτωση απουσίας 
του ή κωλύματος από τον κατά βαθμό αρχαιότερο υπάλ¬ 
ληλο του αυτού Σταθμού. 

Α. Επιλογή Διευθυντή 

Για τη θέση του Διευθυντού του ως άνω Νομικού προ¬ 
σώπου επιλέγεται υπάλληλος με βαθμό Α των κατηγο¬ 
ριών ΠΕ, ΤΕ (κλάδων Νηπιαγωγώνπροσ., Βρεφονηπιοκο¬ 
μίας) σύμφωνα με τον Νόμο 2190/1994 άρθρο 36, και το 
Νόμο 1188/1981 άρθρο 160. 

Σε περίπτωση που δεν έχει ορισθεί από το Υπηρεσιακό 
Συμβούλιο καθήκοντα ασκεί ο αρχαιότερος υπάλληλος 
των παραπάνω κλάδων. 

Το διευθυντή αναπληρώνει σε περίπτωση απουσίας ή 
κωλύματος ο κατά βαθμό ανώτερος υπάλληλος των πα¬ 
ραπάνω κλάδων και ο οποίος θα ορίζεται με απόφαση Δ.Σ. 

Β. Καθήκοντα Διευθυντή 

1.0 Διευθυντής παρίσταται στις συνεδριάσεις του Διοι¬ 
κητικού Συμβουλίου, χωρίς ψήφο, στην περίπτωση που 
δεν είναι μέλος του Διοικητικού Συμβουλίου, εισηγείται 
θέματα ημερήσιας διάταξης που καταρτίζονται από τον 
Πρόεδρο του Δ.Σ. και εκφέρει γνώμη για κάθε ένα από αυ¬ 
τά, που καταχωρείται στα πρακτικά. Εκτελεί χρέη γραμ- 
ματέως και τηρεί τα πρακτικά. 

2. Φροντίζει για την πιστή εφαρμογή της κείμενης νομο¬ 
θεσίας, του κανονισμού λειτουργίας του Σταθμού, των 
εγκυκλίων και οδηγιών του Υπουργείου και για την πιστή 
εφαρμογή των αποφάσεων του Δ.Σ. 

3. Είναι υπεύθυνος για την τήρηση του εκπαιδευτικού 
προγράμματος. 

4. Φροντίζει για την εσωτερική τάξη του Σταθμού και 
υποχρεούται για κάθε σημειούμενη παράβαση ή ανωμα¬ 
λία να αναφέρεται στο Δ.Σ. 

5. Προΐσταται όλων των υπαλλήλων του Σταθμού, 
ασκώντας τις προβλεπόμενες από τις κείμενες διατάξεις 
αρμοδιότητες, παρακολουθεί και συντονίζει το έργο 
τους, ανάλογα προς τις ανάγκες που ανακύπτουν κάθε 
φορά. 

6. Συγκαλεί τουλάχιστον μία φορά το μήνα το προσωπι¬ 
κό του Σταθμού για συζήτηση και ενημέρωση σε γενικό¬ 
τερα θέματα που απασχολούν το Σταθμό και για προ¬ 
γραμματισμό νέων δραστηριοτήτων. 

7. Συντάσσει την εμπιστευτική αλληλογραφία του σταθ¬ 
μού, καθώς επίσης και την υπόλοιπη αλληλογραφία τού¬ 
του και υπογράφει τα έγγραφα εκείνα, για τα οποία έχει 
εξουσιοδοτηθεί από το Δ.Σ. 

8. Τηρεί τη σφραγίδα του Σταθμού και την εμπιστευτική 
αλληλογραφία του. 

9. Κρατεί το ένα από τα δύο κλειδιά της αποθήκης. (Το 
άλλο κρατείται από τον νόμιμο αναπληρωτή του Διευθυ¬ 
ντή). 

10. Απασχολείτο παιδιά σύμφωνα με το ημερήσιο πρό¬ 
γραμμα απασχόλησης, μέχρι τρεις ώρες από το κανονικό 
ωράριο. 


11. Φροντίζει για την υγιεινή κατάσταση των παιδιών, 
σύμφωνα με τις οδηγίες του γιατρού. 

12. Κατευθύνει το προσωπικό καθαριότητας - βοηθητι¬ 
κών εργασιών ως προς την σωματική καθαριότητα των 
νηπίων. 

13. Επιβλέπει την καθαριότητα του σταθμού και φροντί¬ 
ζει για τη σωστή λειτουργία του, καθώς και για την έγκαι¬ 
ρη παρασκευή του φαγητού. 

14. Συνεργάζεται με το Δ.Σ. για την κατάρτιση του ετή¬ 
σιου προϋπολογισμού εσόδων, εξόδων του Σταθμού και 
του απολογισμού και ισολογισμού τούτου. 

15. Επιμελείται για τον εφοδιασμό του Σταθμού όσον 
αφορά το παιδαγωγικό υλικό και τα αναγκαία τρόφιμα και 
λοιπά είδη και υλικά, καθώς και για την καλή φύλαξη, συ¬ 
ντήρηση και διάθεση αυτών. 

16. Ενημερώνει το προσωπικό των Κλάδων Βρεφονη¬ 
πιοκομίας ή Νηπιαγωγών (προσωρινών) για τα εισερχό¬ 
μενα κάθε φορά έγγραφα στο Σταθμό, ώστε το προσωπι¬ 
κό αυτό να είναι σε θέση να τον αναπληρώνει, σε περί¬ 
πτωση απουσίας ή κωλύματος του. Ίδια ενημέρωση 
γίνεται και στο Προσωπικό του Σταθμού, όπου τούτο επι¬ 
βάλλεται. 

17. Συγκαλεί ύστερα από απόφαση του Δ.Σ. συγκέ¬ 
ντρωση γονέων και κηδεμόνων τουλάχιστον δύο φορές 
το χρόνο, στην οποία παρευρίσκεται ο ίδιος, ένα από τα 
μέλη του Δ.Σ., οι υπάλληλοι των Κλάδων Νηπιαγωγών 
(προσ.) ή Βρεφονηπιοκομίας. Σκοπός της συγκέντρωσης 
είναι η ανταλλαγή απόψεων μεταξύ γονέων - κηδεμόνων 
και διοίκησης, για λειτουργικά θέματα του Σταθμού, η 
ενημέρωση τους σε ότι αφορά την ψυχοσωματική υγεία 
των παιδιών τους και υποβοήθηση τους στο έργο του 
προσωπικού για την προαγωγή της αυτοεξυπηρέτησης 
των παιδιών τους. 

18. Τηρεί από τα βιβλία του Σταθμού τα εξής: 

Α. Βιβλίο παρουσίας προσωπικού 

Β. Βιβλίο εμπιστευτικού πρωτοκόλλου 

Γ. Βιβλίο παρατηρήσεων μελών Δ.Σ. 

Δ. Βιβλίο διδαχθείσας ύλης καθώς και το μητρώο των 
παιδιών. 

Στο Βιβλίο αυτό καταχωρούν και υπογράφουν καθημε¬ 
ρινά, τόσο ο ίδιος όσο και οι υπάλληλοι των Κλάδων Νη¬ 
πιαγωγών (προσωρινών) ή Βρεφονηπιοκομίας τη διδα- 
χθείσα ύλη. 

19. Εκδίδει και συνυπογράφει με τα άλλα μέλη της Επι¬ 
τροπής τα δελτία εισαγωγής του υλικού. Εκδίδει και συ¬ 
νυπογράφει με τον μάγειρα το Δελτίο Εξαγωγής. 

20. Τηρεί τα βιβλία διαχείρισης και διοίκησης και λοιπά 
παραστατικά στοιχεία και διεξάγει τη διαχειριστική υπη¬ 
ρεσία του Σταθμού σύμφωνα με την προγραμματική σύμ¬ 
βαση. Εκδίδει και συνυπογράφει με τον Πρόεδρο και τον 
Ελεγκτή του Δ.Σ. τις αποδείξεις είσπραξης. 

21. Εκδίδει τα χρηματικά εντάλματα και τις επιταγές και 
συνυπογράφει αυτά μετον Πρόεδρο και τον ελεγκτή. 

22. Συντάσσει τις μισθολογικές καταστάσεις του πάσης 
φύσεως προσωπικού του Σταθμού και συνυπογράφει αυ¬ 
τές μαζί με τον πρόεδρο και τον ελεγκτή. 

23. Είναι υπεύθυνος για την τήρηση των λογαριασμών, 
την συγκέντρωση των παραστατικών στοιχείων της δια¬ 
χείρισης και τη φύλαξη και ταξινόμηση των δικαιολογητι- 
κών εισπράξεων και πληρωμών έτσι που είναι ευχερής ο 
έλεγχος σε οποιοδήποτε χρόνο. 

24. Είναι υπεύθυνος για την συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

25. Όταν δεν υπηρετεί Διευθυντής ή υπηρετεί ή κωλύε¬ 
ται ή απουσιάζει, όλαταπαραπάνω καθήκοντα ασκεί ο νό¬ 
μιμος αναπληρωτής αυτού. 

Άρθρο 4 

Υπάλληλοι των Κλάδων Βρεφονηπιοκομίας ή} 
Νηπιαγωγών (Προσωρινός) 

1. Φροντίζουνγιατη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων, ανάλογα με την ηλικία τους. 

2. Εισηγούνται στο Δ/ντή του Σταθμού για τον έγκαιρο 
εφοδιασμό των αιθουσών με τα απαιτούμενα είδη και ευ- 
θύνονται για την είσοδο κάθε ατόμου σ’ αυτές. 

3. Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

4. Είναι υπεύθυνοι και υπόλογοι γιατα εποπτικά μέσα δι¬ 
δασκαλίας το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

5. Παρακολουθούν τη διανομή στα παιδιά, που πραγμα¬ 
τοποιείται από το βοηθητικό προσωπικό μαγειρείου καιτο 
προσωπικό καθαριότητας-βοηθητικών εργασιών. 

6. Επίσης φροντίζουν τα παιδιά κατά την ώρα του φα¬ 
γητού. 

7. Διατηρούν επαφή με τους γονείς και τους ενημερώ¬ 
νουν για τη συμπεριφορά και την ψυχοσωματική υγεία 
των παιδιών τους. 

8. Βοηθούν το Διευθυντή κατά τις ώρες που δεν απα¬ 
σχολούνται με τα παιδιά στη διοίκηση και διαχειριστική 
εργασία και εκτελούν κάθε άλλη εργασία σε περίπτωση 
έκτακτης ανάγκης με υπόδειξη του Διευθυντή. 

9. Οι υπάλληλοι του κλάδου Βρεφονηπιοκομίας, εφό¬ 
σον υπηρετούν σε τμήματα βρεφών, έχουν πέρα από τα 
προαναφερόμενα καθήκοντα και τα ακόλουθα: 

Α. Φροντίζουν για την ικανοποίηση των ατομικών και σω¬ 
ματικών αναγκών των βρεφών (καθαριότητα, διατροφή). 

Β. Επιμελούνται του καθημερινού ιματισμού των βρε¬ 
φών που παραλαμβάνουν από τη Διευθύντρια, ευθυνόμε- 
νοι για κάθε απώλεια ή αδικαιολόγητη καταστροφή του. 

10. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από το Διευ¬ 
θυντή. 

Άρθρο 5 

Υπάλληλοι του κλάδου Μαγείρων 

Ο υπάλληλος που ορίζεται ν’ ασκεί καθήκοντα μαγεί¬ 
ρου: 

Παραλαμβάνει από το Διευθυντή την αναγκαία ποσό¬ 
τητα τροφίμων και υπογράφει τα σχετικά δελτία εξαγω¬ 
γής- 

Είναι υπεύθυνος για την επιμελημένη και έγκαιρη παρα¬ 
σκευή του φαγητού, σύμφωνα με τον ισχύονποσοτολόγιο 
και διαιτολόγιο. 

Φροντίζει για το σερβίρισμά του προγεύματος και του 
μεσημβρινού φαγητού. 

Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που παραλαμβάνει από το Διευ¬ 
θυντή και οφείλει να φροντίζει γιατηνκαλή συντήρηση και 
καθαριότητα αυτών, καθώς και του χώρου του μαγειρεί¬ 


ου, ευθυνόμενος για κάθε απώλεια ή αδικαιολόγητη κα¬ 
ταστροφή τους. 

Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας στον κατάλλη¬ 
λο χώρο αποθήκευσης αυτών και μεριμνά για τη διατήρη¬ 
ση της τάξης και της καθαριότητας του χώρου αυτού. 

Σε όλες αυτές τις παραπάνω εργασίες βοηθείται από το 
προσωπικό καθαριότητας βοηθητικών εργασιών, με υπό¬ 
δειξη του Διευθυντή. 

Εκτελεί κάθε άλλη εργασία όταν υπάρχει έκτακτη ανά¬ 
γκη, με υπόδειξη του Διευθυντή. 

Σε περίπτωση που απουσιάζει ο Διευθυντής ή ο ανα¬ 
πληρωματικός αυτού, κρατά το δεύτερο κλειδί της απο¬ 
θήκης. 

Άρθρο 6 

Βοηθός Μαγειρείου 

1. Βοηθά το μάγειρα για ην παρασκευή του φαγητού. 

2. Φροντίζει για το σερβίρισματου προγεύματος καιτου 
μεσημβρινού φαγητού. 

3. Αντικαθιστά τον μάγειρα. 

4. Αντικαθιστά το προσωπικό καθαριότητας. 

5. Εκτελεί κάθε άλλη εργασία όταν υπάρχει έκτακτη 
ανάγκη, με υπόδειξη του Διευθυντή. 

Άρθρο 7 

Υπάλληλοι Κλάδου Προσωπικού Καθαριότητας 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός του 
μαγειρείου και της αποθήκης. 

2. Είναι αποκλειστικά υπόλογοι για το Γενικό Ιματισμό 
του Σταθμού που παραλαμβάνουν από το Διευθυντή, 
εκτός εκείνου που χρησιμοποιείται από κάθε υπάλληλο 
των κλάδων Βρεφ/μίας ή Νηπ/γών (προσωρινός) και οφεί¬ 
λουν να μεριμνούν για την καλή συντήρηση, καθαριότη¬ 
τας και φύλαξη αυτού στον κατάλληλο χώρο αποθήκευ¬ 
σής του, ευθυνόμενοι για κάθε απώλεια ή αδικαιολόγητη 
καταστροφή του. 

3. Βοηθούν τον μάγειρα, στην προετοιμασία του φαγη¬ 
τού των παιδιών. 

4. Φροντίζουν για την διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 
υπαλλήλους Βρεφ/μίας ή Νηπ/γών (προσωρινός), καθ’ 
όλη τη διάρκεια του φαγητού των παιδιών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγειρείου, 
εκτελούν εκ περιτροπής και τα καθήκοντα του μαγείρου, 
μέχρι την πρόσληψη εκτάκτου υπαλλήλου προς αναπλή- 
ρωση του κωλυόμενου ή ασθενούντος. 

7. Επιλαμβάνονται της καθαριότητας των παιδιών του 
νηπιακού τμήματος. 

8. Εκτελούν κάθε άλλη εργασία σε περίπτωση έκτακτης 
ανάγκης, με υπόδειξη του Διευθυντή. 

Άρθρο 8 
Αποδοχές 

Το προσωπικό θα αμείβεται σύμφωνα με όσα ορίζονται 
στις κείμενες νομοθετικές διατάξεις με τα επιδόματα και 
τις παροχές των υπαλλήλωντων Ο.Τ.Α. 

Άρθρο 9 
Σεμινάρια 

Γιατην καλύτερη εξάσκηση και επιμόρφωση των υπαλ¬ 
λήλων του Σταθμού και την ενημέρωση τους σε καινούρ¬ 
γιες μεθόδους πρακτικής και εργασίας είναι απαραίτητη 
η συμμετοχή τους σε σοβαρά σεμινάρια στο εσωτερικό 
της χώρας ή το εξωτερικό. 

Άρθρο 10 
Υπερωρίες 

Εάν για τις ανάγκες εξυπηρέτησης του Σταθμού απαι¬ 
τηθεί επιπλέον υπηρεσιακή απασχόληση αυτή θα αποφα- 
σίζεται νόμιμα, θα αποδεικνύεται ο νόμος και θα αμείβε¬ 
ται σύμφωνα με τις κείμενες διατάξεις. 

Άρθρο 11 

Ειδικοί Κανόνες για το Προσωπικό 

1. Οι ώρες προσέλευσης και αποχώρησης του προσω¬ 
πικού του Νομικού προσώπου καθορίζονται με απόφαση 
του Δ.Σ. και είναι ανάλογες με το ωράριο εργασίας και τις 
ώρες λειτουργίας του Σταθμού. 

2. Απαγορεύεται η απομάκρυνση του προσωπικού από 
τον Σταθμό κατά τις εργάσιμες ώρες. Εφόσον συντρέ¬ 
χουν ιδιαίτερα σοβαροί λόγοι προσωπικοί ή υπηρεσιακοί 
λόγοι, επιτρέπεται ολιγόωρη απομάκρυνση του υπαλλή¬ 


λου, μετά από ειδική άδεια του Προϊσταμένου ή σε εξαι¬ 
ρετικές επείγουσες περιπτώσεις του υπεύθυνου του 
Σταθμού. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδία. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού, αλλά αποβλέπει στην εξυπηρέτη¬ 
ση της ομαλής λειτουργίας του Σταθμού. Κατά συνέπεια 
δεν επιτρέπεται η χορήγηση φαγητού σε χρήμα ή σε εί¬ 
δος ή χωριστή παρασκευή φαγητού για το προσωπικό. 

4. Στο προσωπικό του Σταθμού χορηγούνται τα προ- 
βλεπόμενα από την ισχύουσα νομοθεσία είδη ιματισμού. 

Άρθρο 12 

Για κάθε θέμα που δεν καλύπτεται ρητά από τον παρό¬ 
ντα οργανισμό θα ισχύουν οι σχετικές κατά περίπτωση νο¬ 
μοθετικές διατάξεις. 

Ακροτελεύτιο Άρθρο 
Κάλυψη Δαπάνης 

Από τις διατάξεις αυτής της απόφασης, προκαλείται 
δαπάνη σε βάρος του προϋπολογισμού οικονομικού 
έτους 2003, του Δημοτικού Παιδικού Σταθμού Ειρηνού- 
πολης, καθώς και για τα επόμενα έτη, το ύψος της οποίας 
δεν είναι δυνατόν να υπολογιστεί έκτων προτέρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 14 Αυγούστου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΚΕΣΙΔΗΣ 

Περίοδος 

Μηνιαίο 

60 

Αναπτυξιακών Πράξεων 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 ευτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙεπΊβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θυιΌ 

ΘΙΙΓΟ 

θυιΌ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































